20 spørsmål - Wikipedia

# 20 spørsmål

### Frå Wikipedia – det frie oppslagsverket

Knut Borge med gjester. Frå innspelinga av «20 spørsmål» i «Studio 19» på NRK, Marienlyst, 3. februar 2005
Gamalt radioapparat

20 spørsmål er ein munnleg selskapsleik som går ut på å gjetta ein ting ved å stilla ja- og nei-spørsmål. Leiken oppmuntrer til deduksjon og kreativitet.

## [endre] 20 spørsmål som radioprogram

I Noreg er 20 spørsmål best kjend som eit radioprogram. I dag blir det send i Studio 19, med Knut Borge i midten, trio, publikum og fint panel, er eit radioprogram på NRK P1, leidd av Knut Borge. I 2006 byrja NRK1 òg å sende programmet som fjernsynsversjon. I det programmet er det òg Knut Borge som er programleiar, og dei same gjestene som på radio er med.

Programkonseptet er det same som programmet som gjekk på radio kvar veka frå 1947 til utpå 1980-talet med Rolf Kirkvaag i midten. Dette programmet var mellom dei mest populære radioprogramma nokon gong, i alle høve i fredstid. Då som no, skal panelet spyrja seg fram og ressonera med inntil 20 ja/nei-spørsmål, for å koma fram til eit ord som ein lyttar har sendt inn. Dersom dei ikkje klarer det, får lyttaren ein premie. Panelmedlemer som tidt tek del i programmet no til dags, er oftast Cille Biermann, Rune Gokstad, Finn Bjelke og Kari Slaattsveen. Faste «vikarar» er Trond-Viggo Torgersen, Linn Skåber, Helen Vikstvedt og Erik Fosnes Hansen.

Programmet har også levande musikk i studio, under leiing av kapellmeister Eivind Thoresen Skarpaas.

Leiken er kjend frå A Christmas Carol av Dickens, og blei send i eit radioprogram laga av BBC på 1950-talet.

## [endre] Eksterne lenker

- Programmets heimeside, NRK

Henta frå «http://nn.wikipedia.org../../../2/0/_/20_sp%C3%B8rsm%C3%A5l.html»

Kategoriar: Selskapsleikar | Radioprogram | NRK

##### Views

- Innhaldsside
- Diskusjon
- Noverande versjon

##### Søk

##### På andre språk

- Svenska
- English
- 한국어
- ‪Norsk (bokmål)‬